เรื่องร้องเรียน: หมู่บ้านทิ้งน้ำเสีย น้ำเน่ามาก ส่งกลิ่นเหม็น สกปรก
การดำเนินการของเจ้าหน้าที่: สำนักงานเขตหนองจอก ได้ดำเนินการตรวจสอบบริเวณสถานที่ถูกร้องเรียน เมื่อวันที่ 6 สิงหาคม 2566 ขณะตรวจสอบพบว่าลักษณะของน้ำมีสีดำ น่าจะเกิดจากสภาพที่น้ำอยู่ในสภาพนิ่งไม่มีการไหลเวียนถ่ายเท และเกิดจากท่อระบายน้ำมีขยะ และถุงพลาสติกอุดตัน จึงทำให้น้ำไม่สามารถไหลเวียนได้ และเกิดการเน่าเสีย เบื้องต้นเจ้าหน้าที่ฝ่ายโยธา ได้ดำเนินการเปิดท่อเพื่อให้น้ำมีการระบายไหลเวียนถ่ายเทได้ และฝ่ายรักษาความสะอาดฯ ดำเนินการจัดเก็บขยะ พร้อมจัดเจ้าหน้าที่หมั่นตรวจสอบดูแลจัดเก็บขยะ เพื่อไม่ให้อุดตันร่องน้ำเป็นประจำทุกวัน ในส่วนระบบบำบัดน้ำเสียได้ประสานกรมควบคุมมลพิษตรวจสอบตามอำนาจหน้าที่ต่อไป
ความเห็นของผู้แจ้ง: ก่อนหน้านี้เคยแจ้งไปหลายรอบมากๆ ไม่ได้เรื่องเลยครับ มันน่าเศร้านะครับที่ประชาชนเสียงเล็กๆส่งเรื่องไปไม่ถึงผู้มีอำนาจตัดสินใจ ผมส่งเพราะผมไม่อยากให้พื้นที่มันเป็นแบบนี้ โดยรวมมันดีมากๆครับ ก็ขอบคุณแอฟนี้ที่ทาง กทม. ผู้มีอำนาจจัดตั้งขึ้นมา ช่วยให้ประชาชนได้ช่วยเหลือกัน ดูแลบ้านเมืองกันครับ
พื้นที่: แขวงคู้ฝั่งเหนือ เขตหนองจอก กรุงเทพมหานคร